CELEX: 32009R1293
Language: mt
Date: 2009-12-23 00:00:00
Title: Regolament tal-Kummissjoni (UE) Nru 1293/2009 tat- 23 ta' Diċembru 2009 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 32 (Test b’relevanza għaż-ŻEE)

24.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 347/23
            
         REGOLAMENT TAL-KUMMISSJONI (UE) Nru 1293/2009
   tat-23 ta' Diċembru 2009
   li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 32
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 dwar l-applikazzjoni ta' standards internazzjonali tal-kontabilità (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
            
         
               (2)
            
            
               Fit-8 ta’ Ottubru 2009, il-Bord tal-Istandards Internazzjonali tal-Kontabilità (IASB) ppubblika emenda għall-Istandard Internazzjonali tal-Kontabilità (IAS) 32 Strumenti finanzjarji: preżentazzjoni – Klassifikazzjoni tal-Ħruġ ta' Drittijiet, minn issa 'l quddiem “l-emenda għall-IAS 32”. L-emenda għall-IAS 32 tiċċara kif jitqiesu ċerti drittijiet meta l-istrumenti maħruġa jkunu ddenominati f'munita differenti mill-munita funzjonali tal-emittent. Jekk dawn l-istrumenti jinħarġu pro rata lill-azzjonisti eżistenti tal-emittent għal ammont fiss ta' flus, dawn għandhom jiġu kklasifikati bħala ekwità anke jekk il-prezz tal-eżerċitar tagħhom ikun iddenominat f'munita differenti mill-munita funzjonali tal-emittent.
            
         
               (3)
            
            
               Il-konsultazzjoni mal-Grupp Tekniku ta’ Esperti (TEG) tal-Grupp Konsultattiv Ewropew għar-Rappurtar Finanzjarju (EFRAG) tikkonferma li l-emenda għall-IAS 32 tissodisfa l-kriterji tekniċi għall-adozzjoni stipulati fl-Artikolu 3(2) tar-Regolament (KE) Nru 1606/2002. F'konformità mad-Deċiżjoni tal-Kummissjoni (KE) Nru 505/2006 tal-14 ta' Lulju 2006 li tistabbilixxi Grupp ta' Reviżjoni tal-Konsulenza dwar Normi fil-qasam tal-kontabilità biex jagħti parir lill-Kummissjoni dwar l-oġġettività u n-newtralità tal-opinjonijiet tal-Grupp Konsultattiv Ewropew għall-Informazzjoni Finanzjarja (EFRAG) (3), il-Grupp Konsultattiv dwar ir-Reviżjoni tal-Istandards qies l-opinjoni tal-EFRAG dwar l-adozzjoni u ta' parir lill-Kummissjoni li din hija bbilanċata kif xieraq u oġġettiva.
            
         
               (4)
            
            
               Ir-Regolament (KE) Nru 1126/2008 għandu għalhekk jiġi emendat skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat Regolatorju dwar il-Kontabilità,
            
         ADOTTAT DAN IR-REGOLAMENT:
   Artikolu 1
   Fl-Anness għar-Regolament (KE) Nru 1126/2008, l-Istandard Internazzjonali tal-Kontabilità (IAS) 32 Strumenti finanzjarji: preżentazzjoni huwa emendat kif stipulat fl-Anness għal dan ir-Regolament.
   Artikolu 2
   Kull kumpanija għandha tapplika l-emenda għall-IAS 32, kif stipulat fl-Anness għal dan ir-Regolament, mhux aktar tard, mid-data tal-bidu tal-ewwel sena finanzjarja tagħha li tibda wara l-31 ta’ Jannar 2010.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussel, it-23 ta’ Diċembru 2009.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      (3)  ĠU L 199, 21.7.2006, p. 33.
   
      ANNESS
      
         STANDARDS INTERNAZZJONALI TAL-KONTABILITÀ
      
      
                  IAS 32
               
               
                  Emenda għall-IAS 32 Strumenti Finanzjarji: Preżentazzjoni
                  
               
            
         “Riproduzzjoni permessa fiż-Żona Ekonomika Ewropea. Id-drittijiet kollha eżistenti riżervati barra miż-ŻEE, bl-eċċezzjoni tad-dritt ta' riproduzzjoni għall-użu personali jew għal skopijiet oħra ta' kummerċ ġust. Aktar tagħrif jista’ jinkiseb mill-IASB fuq www.iasb.org”
      
      KLASSIFIKAZZJONI TAL-ĦRUĠ TAL-ISHMA BI DRITT
      
         Emenda għall-IAS 32
      
      
         
            Strumenti Finanzjarji: Preżentazzjoni
         
      
      Ġew emendati l-paragrafi 11 u 16. Żdied il-paragrafu 97E.
      DEFINIZZJONIJIET (ARA WKOLL IL-PARAGRAFI AG3–AG23)
      
               
                  
                     11
                  
               
               
                  It-termini li ġejjin jintużaw f'dan l-Istandard bit-tifsiriet speċifikati:
                  
                     …
                  
                  
                     
                        Obbligazzjoni finanzjarja hija kwalunkwe obbligazzjoni li tkun:
                  
                  
                              
                                 (a)
                              
                           
                           
                              
                                 …
                              
                           
                        
                              
                                 (b)
                              
                           
                           
                              
                                 kuntratt li ser jew li jista' jissalda bl-istrumenti azzjonarji tal-entità stess u li huwa:
                              
                              
                                          
                                             (i)
                                          
                                       
                                       
                                          
                                             mhux derivat li għalih l-entità għandha jew jista' jkollha l-obbligu li tagħti għadd varjabbli tal-istrumenti azzjonarji tagħha stess; jew
                                          
                                       
                                    
                                          
                                             (ii)
                                          
                                       
                                       
                                          
                                             derivat li ser jew li jista' jissalda ħlief bl-iskambju ta' ammont fiss ta' flus jew assi finanzjarji oħra għal għadd fiss ta' strumenti azzjonarji tal-entità stess.Għall-finijiet ta' dan, id-drittijiet, l-għażliet jew iċ-ċertifikati sabiex jinkiseb għadd fiss ta' strumenti azzjonarji tal-entità stess għal ammont fiss ta' kwalunkwe kambju huma strumenti azzjonarji jekk l-entità toffri drittijiet, għażliet jew ċertifikati pro-rata lis-sidien eżistenti kollha li jinsabu fl-istess klassi tal-istrumenti azzjonarji mhux derivati tagħha.Ukoll għal dawn il-finijiet, l-istrumenti azzjonarji tal-entita' stess …
                                          
                                       
                                    
                        
            PREŻENTAZZJONI
      
         Liabilities and equity (see also paragraphs AG13–AG14J and AG25–AG29A)
      
      
               
                  16
               
               
                  Meta l-emittent japplika d-definizzjonijiet fil-paragrafu 11 sabiex jiffissa jekk strument finanzjarju huwiex strument azzjonarju iktar milli responsabbiltà finanzjarja, l-istrument huwa strument azzjonarju jekk, u jekk biss, iż-żewġ kondizzjonijiet (a) u (b) li jinsabu hawn taħt ikunu ġew issodisfati.
                  
                              (a)
                           
                           
                              …
                           
                        
                              (b)
                           
                           
                              Jekk l-istrument ser jew jista' jissalda fl-istrumenti azzjonarji tal-emittent stess, huwa:
                              
                                          (i)
                                       
                                       
                                          mhux derivat li ma jinkludi l-ebda obbligazzjoni kuntrattwali għall-emittent sabiex jagħti għadd varjabbli ta' strumenti azzjonarji tiegħu stess; jew
                                       
                                    
                                          (ii)
                                       
                                       
                                          derivat li ser jew li jista' jissalda biss billi l-emittent jagħmel skambju ta' ammont fiss ta' flus kontanti jew ta' assi finanzjarji oħra għal għadd fiss ta' strumenti azzjonarji tiegħu stess. Għall-finijiet ta' dan, id-drittijiet, l-għażliet jew iċ-ċertifikati sabiex jinkiseb għadd fiss ta' strumenti azzjonarji tal-entità stess għal ammont fiss ta' kwalunkwe kambju huma strumenti azzjonarji jekk l-entità toffri drittijiet, għażliet jew ċertifikati pro-rata lis-sidien eżistenti kollha li jinsabu fl-istess klassi tal-istrumenti azzjonarji mhux derivati. Ukoll, għal dawn il-finijiet, l-istrumenti azzjonarji tal-emittent stess ma jinkludux strumenti li għandhom il-fatturi kollha u li jissodisfaw il-kundizzjonijiet kollha deskritti fil-paragrafi 16A u 16B jew il-paragrafi 16C u 16D, jew l-istrumenti li huma kuntratti għall-għoti jew riċeviment fil-futur tal-istrumenti azzjonarji tal-emittent stess.
                                       
                                    
                        Obbligu kuntrattwali …
               
            DATA EFFETTIVA U TRANŻIZZJONI
      
               
                  97E
               
               
                  Il-paragrafi 11 u 16 ġew emendati permezz tal-Klassifikazzjoni tal-Ħruġ tal-Ishma bi Dritt maħruġa f'Ottubru 2009. Entità għandha tapplika dik l-emenda għal perjodi annwali li jibdew fl-1 ta' Frar 2010 jew wara. Applikazzjoni minn qabel hija permessa. Jekk entità tapplika l-emendi għal perjodu minn qabel, għandha tiżvela dan il-fatt.